Κάρολος Αλβέρτος της Σαρδηνίας

Ο Κάρολος Αλβέρτος Α΄ (ιταλ. Carlo Alberto di Savoia, 2 Οκτωβρίου 1798 - 28 Ιουλίου 1849) ήταν Βασιλιάς της Σαρδηνίας και Δούκας της Σαβοΐας (1831 - 1849).http://www.bridgemanimages.com/de/asset/773365//charles-albert-of-sardinia-1798-1849-king-of-sardinia-signing-albertine-statute-march-4-1848-engraving-italy Το όνομά του είναι συνδεδεμένο με το πρώτο Ιταλικό Σύνταγμα, το Καταστατικό του Αλβέρτου, και τον Πρώτο Ιταλικό Πόλεμο της Ανεξαρτησίας (1848-1849).https://quizlet.com/10789324/italian-culture-albertine-statute-1848-extracts-flash-cards/https://www.ohio.edu/chastain/ip/lombardy.htm

Βιογραφία
Ο Κάρολος Αλβέρτος Εμμανουήλ Βίκτωρ Μαρία Κλήμης Ιαβέρης γεννήθηκε στο Τορίνο τον Οκτώβριο του 1798, το πρώτο παιδί και ο μοναχογιός του Καρόλου Εμμανουήλ της Σαβοΐας-Καρινιάν και της Μαρίας Χριστίνας των Βέττιν, κόρης του Καρόλου, Δούκα της Κουρλάνδης.

Εκπαιδεύτηκε στην φιλελεύθερη ατμόσφαιρα της Γενεύης και έπειτα στο Παρίσι, κατά τη διάρκεια της Πρώτης Γαλλικής Αυτοκρατορίας του Ναπολέοντα Βοναπάρτη. Ο Ναπολέων τον διόρισε αξιωματικό των Δραγώνων το 1814. Μετά την επιστροφή του στο Τορίνο, το επόμενο έτος, ο Κάρολος είχε εκδηλώσει ορισμένες συμπάθειες προς τους φιλελεύθερους.

Το 1821, ως αντιβασιλέας της Σαρδηνίας, ο Κάρολος παραχώρησε ένα σύνταγμα, το οποίο σύντομα αποκηρύχθηκε από τον εξάδελφό του, Κάρολο Φήλικα της Σαρδηνίας. Το 1831 διαδέχθηκε στο θρόνο τον ξάδελφό του και εγκαινίασε μια πολιτική μεταρρυθμίσεων.https://www.ohio.edu/chastain/rz/sard.htm Κατάργησε τους εγχώριους τελωνειακούς και εμπορικούς φραγμούς εντός του βασιλείου, υποστήριξε τις τέχνες και τις επιστήμες και δημοσίευσε το Καταστατικό του Αλβέρτου, το πρώτο δηλαδή Σύνταγμα.http://www.italiantrainexperience.com/en/Itinerari/Torino-un-ora Το Σύνταγμα το εμπνεύστηκε από τις προηγούμενες μεταρρυθμίσεις του Λουδοβίκου Φιλίππου της Γαλλίας, του νέου Βασιλείου του Βελγίου και από τις μετέπειτα μεταρρυθμίσεις και βουλευτικούς νόμους που συστάθηκαν στη Μεγάλη Βρετανία.

Κατά τη διάρκεια των επαναστάσεων του 1848, συμφώνησε σε ένα συνταγματικό καθεστώς που παρέμεινε στην ισχύ και στο Βασίλειο της Ιταλίας.http://www.universitypressscholarship.com/search?f_0=keywords&q_0=Albertine%20Statute Την ίδια χρονιά κήρυξε τον πόλεμο στην Αυστρία. Ωστόσο, παρά τις αρχικές νίκες του, έχασε την υποστήριξη του Πάπα και των άλλων Ιταλών ηγεμόνων, με αποτέλεσμα να ηττηθεί στην Κουστότσα, στις 24 Ιουλίου 1848. Υπό την αυξανόμενη πίεση των δημοκρατικών στο Πεδεμόντιο, επανέλαβε τον πόλεμο το επόμενο έτος. Ωστόσο, και αυτός ο πόλεμος είχε αρνητική κατάληξη. Ο Κάρολος Αλβέρτος αναγκάστηκε να παραιτηθεί υπέρ του γιου του, Βίκτωρα Εμμανουήλ, και να εξοριστεί στην Πορτογαλία.http://www.britannica.com/biography/Charles-Albert

Πέθανε στις 28 Ιουλίου 1849 σε ηλικία 50 ετών και η σορός του ενταφιάστηκε στη Βασιλική της Σουπέργκα στο Τορίνο.http://www.amazon.es/Burials-Basilica-Superga-Charles-Sardinia/dp/1157625274http://biography.yourdictionary.com/charles-albert-king-of-sardinia

Οικογένεια
Νυμφεύτηκε το 1817 τη Μαρία Θηρεσία των Αψβούργων-Λωρραίνης, κόρη του Φερδινάνδου Γ΄ της Τοσκάνης. Τα τέκνα του ήταν:
 Βίκτωρ Εμμανουήλ Β΄ (1820 - 1878), Βασιλιάς της Σαρδηνίας και μετά της Ιταλίας.
 Φερδινάνδος (1822 - 1855), Δούκας της Γένουας.
 Μαρία Χριστίνα (1826 - 1827).

Πρόγονοι

 Παραπομπές 

 Πηγές 

 Genealogy of recent members of the House of Savoy

 Filippo Ambrosini, Carlo Alberto re, Torino, Edizioni del Capricorno, 2004, ISBN 88-7707-030-7.
 Raffaele Ballerini, Pio IX e Carlo Alberto, Roma, 1879.

 Marziano Brignoli, Carlo Alberto ultimo re di Sardegna 1798-1849, Milano, Franco Angeli, 2007, ISBN 88-464-8404-5.

|-

Κατηγορία:Βασιλείς της Σαρδηνίας
Κατηγορία:Οίκος της Σαβοΐας